section_heading: Povijest
paragraph_text: Vožnja prvotnom željeznicom od polazišnog kolodvora Brannenburg do krajnje planinske postaje Wendelsteinhaus trajala je oko 75 minuta. Tako je bilo sve do 1961. kad je, zbog razvoja prometa i problematičnog križanja pruge s državnom cestom, polazišni kolodvor premješten u brannenburšku četvrt Waching. To skraćivanje wendelsteinske željezničke linije na ukupnu dužinu od 7,66 kilometara značilo je i prekid direktne povezanosti s mrežom Njemačke državne željeznice (Deutsche Bundesbahn). Ujedno se i trajanje vožnje do Wendelsteinhausa skratilo na 55 minuta.